ดัชนีหุ้นปิดตลาด 984.46 จุด ลบเล็กน้อย
ดัชนีตลาดหลักทรัพย์ฯ วันสุดท้ายของเดือน ต.ค. ซื้อขายอยู่ในแดนลบตลอดทั้งวัน และในช่วงท้ายตลาดหล่นลงไปถึง 979.34 จุด ก่อนจะดีดขึ้นมาปิดตลาดที่ 984.46 จุด ลดลง 2.77 จุด หรือ 0.28% มูลค่าซื้อขาย 32,219.01 ล้านบาท
29 ต.ค. 2553

ดัชนีตลาดหลักทรัพย์ฯ วันสุดท้ายของเดือน ต.ค. ซื้อขายอยู่ในแดนลบตลอดทั้งวัน และในช่วงท้ายตลาดหล่นลงไปถึง 979.34 จุด ก่อนจะดีดขึ้นมาปิดตลาดที่ 984.46 จุด ลดลง 2.77 จุด หรือ 0.28% มูลค่าซื้อขาย 32,219.01 ล้านบาท
นางภรณี ทองเย็น ผู้ช่วยกรรมการผู้อำนวยการ สายงานวิจัยหลักทรัพย์ บริษัทหลักทรัพย์ (บล.) เอเซียพลัส กล่าวว่า ในช่วงนี้ตลาดหุ้นไทยอยู่ในช่วงที่ต้องเผชิญกับแรงขายทำกำไรจากนักลงทุนต่างชาติ 
"แรงขายของนักลงทุนต่างชาติยังคงเกิดขึ้นอย่างต่อเนื่อง โดยเฉพาะกลุ่มประเทศอาเซียนที่ให้ผลตอบแทนมากกว่าค่าเฉลี่ยในภูมิภาค จากแรงขายที่ทำกำไรที่ชัดเจนขึ้น และแรงซื้อที่น้อยลงในบางตลาด ทำให้ความเชื่อมั่นต่อการทยอยถอยออกของเงินทุนต่างชาติมีมากขึ้น" บล.เอเซียพลัส ระบุ
สำหรับแนวโน้มในสัปดาห์หน้า นางภรณี ประเมินว่า ยังคงเคลื่อนไหวอยู่ในขาลง โดยมีกรอบอยู่ระหว่าง 980-99 จุด